रोहित हर 24 गेंदों में छक्का लगाते हैं, धवन 700 से ज्यादा चौके जमा चुके; विराट रनों के सम्राट
IPL Batting Records Explained; Top Batsmen in IPL History. Follow Indian Premier League records and statistics On Dainik Bhaskar (दैनिक भास्कर)
31 मार्च से दुनिया की सबसे बड़ी क्रिकेट लीग इंडियन प्रीमियर लीग (IPL) का 16वां सीजन शुरू हो रहा है। 59 दिनों तक चलने वाली इस लीग में 10 टीमों के बीच 12 शहरों में मुकाबले खेले जाएंगे। 74 मैचों के इस क्रिकेट महाकुंभ से पहले हम आपके सामने लाए हैं लीग इतिहास के बैटिंग लीजेंड्स। इन बैटर्स ने दमदार प्रदर्शन से न केवल अपनी टीमों को कई मैच जिताए बल्कि फैंस को रोमांचित भी किया।
टॉप बैटर्स की इस लिस्ट में एबी डिविलियर्स जैसे दिग्गज हैं तो विराट कोहली और रोहित शर्मा जैसे क्लासिकल बल्लेबाज भी हैं। साथ ही इस लिस्ट में वार्नर-धोनी जैसे मैच विनर भी शामिल हैं।
इस स्टोरी में हम टॉप-10 बैटर्स की लिस्ट, उनकी खासियत और आंकड़े देखेंगे... 
1. विराट कोहली: लंबी पारियां खेलने में माहिर, चेज मास्टर हैं
RCB के लिए ओपनिंग करते हैं, कप्तानी भी कर चुके हैं। क्लासिकल खिलाड़ी होने के साथ लंबी पारी खेलकर गेम को फिनिश करने की काबिलियत रखते हैं। IPL में RCB ने जो मैच जीते, उनमें विराट ने 4 शतक और 22 फिफ्टी लगाईं। 24 बार वे नॉटआउट रहें और टीम के कुल रनों 19.73% योगदान दिया। टीम की जीत के दौरान उनका औसत 45.22 का रहता है।
इन्हें रन चेज करने में महारथ है। रनों का पीछा करते हुए कोहली ने 106 मैचों में 36.5 की औसत से 2364 रन बनाए। इनमें एक शतक और 18 फिफ्टी आईं। लक्ष्य का पीछा करते हुए कोहली ने टीम को 52 मैच जिताए, इनमें उनका औसत 51.7 और स्ट्राइक रेट 135.7 का रहा।
2. शिखर घवन: गैप में चौके मारने की काबिलियत रखते हैं
PBKS की कप्तानी कर रहे हैं, ओपनिंग करते हुए टीम को स्टेबिलिटी देते हैं। एक बार सेट होने के बाद तेजी से रन बनाते हैं। छक्कों से ज्यादा गैप में चौके मारकर रन बनाने की काबिलियत रखते हैं और अब तक IPL में 701 चौके मार चुके हैं, जो IPL में किसी एक खिलाड़ी द्वारा सबसे ज्यादा हैं।
3. डेविड वार्नर: पावर प्ले में तेजी से रन बनाते हैं
DC के लिए ओपनिंग करते नजर आएंगे, ऋषभ पंत की गैरमौजूदगी में कप्तानी भी करेंगे। अटैकिंग बैटर हैं, पावरप्ले में तेजी से रन बनाने के साथ लंबी पारी खेलकर गेंदबाजों पर प्रेशर बनाने की काबिलियत रखते हैं। उनका बैटिंग स्ट्राइक रेट 140.69 का है 2016 के IPL सीजन में 800 से ज्यादा रन बना चुके हैं।
4. रोहित शर्मा: शॉर्ट बॉल पर पुल शॉट खेलने में माहिर हैं
MI के कप्तान टीम के लिए ओपनिंग करते हैं, सिचुएशन के हिसाब से खुद को ढाल लेते हैं। अब तक 240 छक्के लगा चुके हैं और हर 24 गेंद में उनके बैट से एक छक्का निकलता है। अटैकिंग बैटिंग करना शुरू करते हैं तो दुनिया के बड़े से बड़े गेंदबाज को छोटा साबित कर देते हैं। शॉर्ट बॉल पर पुल शॉट खेलना इनकी ताकत है।
5. सुरेश रैना: चेन्नई को जिता चुके हैं, अब कमेंट्री करेंगे
CSK के लिए 12 साल क्रिकेट खेलने वाले रैना ने पिछले सीजन अनसोल्ड रहने के बाद IPL से रिटायरमेंट ले लिया। उन्हें मिस्टर IPL के नाम से जाना जाता है, नंबर-3 पर बैटिंग करते हुए कई बार चेन्नई को मैच जिता चुके हैं। इस बार कमेंट्री करते नजर आएंगे।
6. एबी डिविलियर्स: 360 डिग्री शॉट्स खेलने की क्षमता
RCB के लिए लंबे समय तक IPL खेलने वाले डिविलयर्स ने 2021 सीजन के बाद रिटायरमेंट ले लिया। वह अपने 360 डिग्री शॉट्स और मुश्किल से मुश्किल परिस्थितियों में टीम को जिताने के लिए जाने जाते रहे हैं। IPL में 151.68 के स्ट्राइक रेट से 5162 रन बनाए हैं।
7. महेंद्र सिंह धोनी: कमाल के फिनिशर
CSK के कप्तान टीम के लिए नंबर-4 से नंबर-8 तक सिचुएशन के हिसाब से बैटिंग करने आते हैं। कई बार टीम को नामुमकिन सी लगने वाली परिस्थितियों में भी मैच जिता चुके हैं। बैटिंग से गेम फिनिश करने के साथ कप्तानी से किसी भी मैच को जिताने की काबिलियत रखते हैं।
टारगेट का पीछा करते हुए चेन्नई सुपरकिंग्स के साथ धोनी ने 74 मैच खेले। इनमें से 43 में टीम को जीत मिली। इन मैचों में धोनी ने 51.4 की औसत और 134.3 के स्ट्राइक रेट से 1029 रन बनाए।
8. क्रिस गेल: लंबे-लंबे सिक्स लगाने के लिए जाने जाते हैं
लंबे समय तक RCB का हिस्सा रहे IPL लेजेंड क्रिस गेल ने 2021 में पंजाब किंग्स से आखिरी मैच खेला था। विस्फोटक बैटिंग करते हुए उनके नाम टूर्नामेंट में सबसे ज्यादा 6 शतक का रिकॉर्ड है। 30 बॉल में सबसे तेज शतक का रिकॉर्ड भी उनके नाम ही है। इसके अलावा टूर्नामेंट में सबसे ज्यादा 357 छक्के भी उन्होंने ही लगाए हैं।
9. रॉबन उथप्पा: क्लासिकल बैटिंग करते थे, अब कमेंट्री करेंगे
CSK के साथ 2022 का IPL सीजन खेलकर संन्यास लेने वाले उथप्पा कई टीमों के लिए खेले, लेकिन 2011 से 2015 के दौरान कोलकाता नाइटराइडर्स के लिए ओपनिंग करते हुए उन्होंने अपना बेस्ट परफॉर्मेंस दिया। वे क्लासिकल बैटिंग करते हुए पावरप्ले में तेजी से रन बनाने के लिए जाने जाते रहे हैं। इस बार कमेंट्री करते नजर आएंगे।
10. दिनेश कार्तिक: स्वीप शॉट और कलाइयों का बेहतरीन इस्तेमाल करते हैं
RCB के फिनिशर की भूमिका में इस साल IPL खेलने वाले कार्तिक स्वीप शॉट्स और कलाइयों का बेहतरीन इस्तेमाल करने के लिए जाने जाते हैं। कई बार टीम के लिए मैच फिनिश कर चुके हैं, इस बार भी टीम को उनसे गेम फिनिश करने की उम्मीदें रहेंगी।
ग्राफिक्स: कुणाल शर्मा और अंकित पाठक। 
क्रिकेट से जुड़ी ये खबरें भी पढ़ें...
BCCI ने किया सेंट्रल कॉन्ट्रैक्ट का ऐलान:जडेजा को मिला प्रमोशन; रोहित, कोहली और बुमराह के साथ A+ ग्रेड में आए
BCCI ने 2022-23 के सीजन के लिए सेंट्रल कॉन्ट्रैक्ट का ऐलान कर दिया है। रविवार देर रात जारी कॉन्ट्रैक्ट में रवींद्र जडेजा को प्रमोशन मिला है। वे कप्तान रोहित शर्मा, विराट कोहली और जसप्रीत बुमराह वाले A+ ग्रेड में शामिल हो किए हैं। इन सभी को 7-7 करोड़ रुपए मिलेंगे। यह कॉन्ट्रैक्ट अक्टूबर 2022 से सितंबर 2023 के लिए जारी किया गया है। पढ़ें पूरी खबर
मुंबई इंडियंस बनी WPL की पहली चैंपियन:फाइनल में दिल्ली को 7 विकेट से हराया; हेली मैथ्यूज रहीं प्लेयर ऑफ द टूर्नामेंट
मुंबई इंडियंस ने पहली विमेंस प्रीमियर लीग (WPL) का खिताब जीत लिया है। ब्रेबोर्न स्टेडियम में खेले गए फाइनल में टीम ने दिल्ली कैपिटल्स को 7 विकेट से हराया। टॉस जीतकर पहले बैटिंग करने उतरी दिल्ली ने 20 ओवर में 9 विकेट पर 131 रन बनाए। जवाब में मुंबई ने 19.3 ओवर में टारगेट हासिल कर लिया। पढ़ें पूरी खबर